Leptofoeninae

Leptofoeninae er en gruppe som hører til i familien Pteromalidae blant parasittvepsene. 

 Utseende 
Disse snyltevepsene har en svært langstrakt kroppsform. De er de største av alle Chalcidoidea, hunnen av én art blir opptil 4 centimeter lang og alle er minst 1 centimeter. På farge er de metalliske.
Hodet er firkantet med en dyp, Y-formet fure som går fra punktøynene til antennefestene, forbundet med kroppen med en smal "hals". Vingenes forkant er sterkt pigmentert. Hunnene har et langt, tynt eggleggingsrør.

 Levevis 
Ingenting er kjent med sikkerhet om vertsartene til disse ganske sjeldne snyltevepsene, men de er oftest blitt funnet i tilknytning til falne trær i regnskog, så man antar at de snylter på larvene til vedborende insekter. Hunnenes lange eggleggingsrør kan også tyde på dette.

 Utbredelse 
Gruppen er utbredt i Sør- og Mellom-Amerika, mot nord til det sørligste USA, og i Sørøst-Asia og Australia.

 Systematisk inndeling 
Inndelingen følger 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Pteromalidae
 underfamilien Leptofoeninae Handlirsch, 1925 – 8 arter
 slekten Doddifoenus Bouček, 1988
 Doddifoenus australiensis (Dodd, 1927) - Australia
 Doddifoenus rex Bouček, 1988 - Papua Ny-Guinea
 Doddifoenus wallacei Krogmann & Burks, 2009 - den største arten, Laos og Thailand Lars Krogmann og Roger A. Burks (2009) Doddifoenus wallacei, a new giant parasitoid wasp of the subfamily Leptofoeninae (Chalcidoidea: Pteromalidae), with a description of its mesosomal skeletal anatomy and a molecular characterization. Zootaxa 2194: 21-36. 
 slekten Leptofoenus Smith, 1862
 Leptofoenus howardi (Ashmead)  - Paraguay, Brasil, Surinam
 Leptofoenus peleciniformis Smith - Brasil, Peru, Venezuela, Costa Rica
 †Leptofoenus pittfieldae Engel, 2009 - rav fra Den dominikanske republikk (Tidlig miocen)
 Leptofoenus rufus LaSalle & Stage - Mexico, sørvestlige USA
 Leptofoenus stephanoides (Roman) - Argentina, Paraguay, Brasil, Fransk Guyana, Venezuela, Colombia, Panama, Costa Rica, sørlige Mexico
 Leptofoenus westwoodi (Ashmead) - Argentina, Bolivia, Brasil, Peru, Venezuela, Guyana, Trinidad, Panama

 Referanser 

 Kilder 
 Natural History Museum, Universal Chalcidoidea Database 
 Eksterne lenker 


Kategori:Pteromalidae